Tranquilli Parthenii Ragusini carmen
Tranquilli Parthenii Ragusini carmen 
Qui modo in obscuris iacuit Pomponius oris,
   Difficilis, durus nec minus asper erat;
Oedipodis quem uix aperiret cura labroque,
   Vix Tiburtinae pectora sacra deae –
Iam legitur clarus Vadiani munere uatis,  
   Cui uirides lauri tempora docta premunt.
Non secuit tantum salebras uitiataque uerba,
   Plurima sed multis contulit historiis.
Quid non huic debes docto, Germania, uati?
   Excolit hic nomen progeniemque tuam.